ਸਮੱਗਰੀ: ਉਰੂਗਵੇ ਦੀ ਰਾਜਧਾਨੀ ਵਿੱਚ ਮੋਮਬੱਤੀ ਦੇ ਚਾਨਣ ਵਿੱਚ ਕੰਮ ਕਰ ਰਹੀ ਸੁਆਣੀ।

ਅਰਜਨਟੀਨਾ ਦੀ ਬਿਜਲੀ ਕੰਪਨੀ ਮੁਤਾਬਕ, ਐਤਵਾਰ ਨੂੰ ਅਜਿਹਾ ਹੀ ਹੋਇਆ ਜਦੋਂ ਇੱਕ ਵੱਡੀ ਤਕਨੀਕੀ ਖ਼ਰਾਬੀ ਕਾਰਨ ਲਾਤੀਨੀ ਅਮਰੀਕਾ ਦੇ ਦੇਸ਼ਾਂ ਅਰਜਨਟਾਈਨਾ ਤੇ ਉਰੂਗਵੇ ਵਿੱਚ ਬਿਜਲੀ ਗੁੱਲ ਹੋ ਗਈ।

ਅਰਜਨਟੀਨਾ ਦੀ ਬਿਜਲੀ ਕੰਪਨੀ ਐਡਸੁਰ ਨੇ ਰਿਪੋਰਟ ਕੀਤਾ ਕਿ ਰਾਜਧਾਨੀ ਦੇ ਕੁਝ ਇਲਾਕਿਆਂ ਵਿੱਚ 70000 ਤੋਂ ਵਧੇਰੇ ਗਾਹਕਾਂ ਦੀ ਬਿਜਲੀ ਬਹਾਲ ਕਰ ਦਿੱਤੀ ਗਈ ਸੀ। ਸਥਾਨਕ ਮੀਡੀਆ ਮੁਤਾਬਕ ਰਾਜਧਾਨੀ ਦੇ ਹਵਾਈ ਅੱਡਿਆਂ ਨੇ ਜਨਰੇਟਰਾਂ ਦੇ ਸਹਾਰੇ ਕੰਮ ਕੀਤਾ।

ਅਰਜਨਟੀਨਾ ਦੇ ਮੀਡੀਆ ਅਦਾਰਿਆਂ ਮੁਤਾਬਕ ਸਵੇਰੇ ਸੱਤ ਵਜੇ ਤੋਂ ਕੁਝ ਸਮੇਂ ਬਾਅਦ ਹੀ ਬਿਜਲੀ ਚਲੀ ਗਈ, ਜਿਸ ਨਾਲ ਰੇਲਾਂ ਥਮ ਗਈਆਂ ਤੇ ਟਰੈਫਿਕ ਲਾਈਟਾਂ ਵੀ ਕੰਮ ਛੱਡ ਗਈਆਂ।

ਅਰਜਨਟੀਨਾ ਵਿੱਚ ਇਸ ਬਲੈਕ ਆਊਟ ਤੋਂ ਦੇਸ਼ ਦਾ ਸਿਰਫ਼ ਦੱਖਣੀ ਹਿੱਸਾ ਹੀ ਬਚਿਆ ਰਹਿ ਸਕਿਆ ਜੋ ਕਿ ਕੇਂਦਰੀ ਗਰਿੱਡ ਨਾਲ ਨਹੀਂ ਜੁੜਿਆ ਹੋਇਆ।

ਇਹ ਵੀ ਪੜ੍ਹੋ:

ਅਰਜਨਟੀਨਾ ਦੇ ਕੁਝ ਇਲਾਕਿਆਂ ਵਿੱਚ ਸਥਾਨਕ ਚੋਣਾਂ ਹੋਣੀਆਂ ਸਨ ਤੇ ਲੋਕ ਵੋਟਾਂ ਲਈ ਬਾਹਰ ਜਾਣ ਨੂੰ ਤਿਆਰ ਹੋ ਰਹੇ ਸਨ।

ਰੀਓ ਤੋਂ ਬੀਬੀਸੀ ਪੱਤਰਕਾਰ ਜੂਲੀਆ ਕਾਰਨੇਰੀਓ ਮੁਤਾਬਕ ਇਨ੍ਹਾਂ ਚੋਣਾਂ ਵਿੱਚ ਕਈ ਥਾਈਂ ਵੋਟਾਂ ਸਮੇਂ ਤੋਂ ਪਛੜ ਕੇ ਸ਼ੁਰੂ ਹੋਈਆਂ ਤੇ ਕਈ ਥਾਈਂ ਲੋਕਾਂ ਨੇ ਹਨੇਰੇ ਵਿੱਚ ਜਾਂ ਮੋਬਾਈਲ ਫੋਨਾਂ ਦੇ ਚਾਨਣ ਵਿੱਚ ਆਪਣੇ ਵੋਟਿੰਗ ਦੇ ਹੱਕ ਦੀ ਵਰਤੋਂ ਕੀਤੀ।

ਉਰੂਗਵੇ ਦੀ ਰਾਜਧਾਨੀ ਵਿੱਚ ਮੋਮਬੱਤੀ ਦੇ ਚਾਨਣ ਵਿੱਚ ਕੰਮ ਕਰ ਰਹੀ ਸੁਆਣੀ।

ਅਰਜਨਟੀਨਾ ਦੀ ਬਿਜਲੀ ਸਪਲਾਈ ਕੰਪਨੀ ਐਡਸਰ ਨੇ ਇੱਕ ਟਵੀਟ ਰਾਹੀਂ ਜਾਣਕਾਰੀ ਦਿੱਤੀ, "ਬਿਜਲੀ ਸਪਲਾਈ ਵਿੱਚ ਆਈ ਵੱਡੀ ਤਕਨੀਕੀ ਗੜਬੜੀ ਕਾਰਨ ਸਾਰਾ ਅਰਜਨਟੀਨਾ ਤੇ ਉਰੂਗਵੇ ਵਿੱਚ ਬਿਜਲੀ ਚਲੀ ਗਈ।"

ਅਰਜਨਟੀਨਾ ਦੇ ਊਰਜਾ ਮੰਤਰੀ ਮੁਤਾਬਕ ਬਿਜਲੀ ਦੀ ਨਾਕਾਮੀ ਦੇ ਅਸਲ ਕਾਰਨ ਹਾਲੇ ਨਿਰਧਾਰਿਤ ਨਹੀਂ ਕੀਤੇ ਜਾ ਸਕੇ। ਉਨ੍ਹਾਂ ਦੱਸਿਆ ਕਿ ਦੇਸ਼ ਦੇ ਤੱਟੀ ਇਲਾਕਿਆਂ ਵਿੱਚ ਬਿਜਲੀ ਸਪਲਾਈ ਮੁੜ ਬਹਾਲ ਕਰ ਦਿੱਤੀ ਗਈ ਹੈ ਪਰ ਹਾਲੇ ਹੋਰ ਕਈ ਘੰਟਿਆਂ ਦਾ ਸਮਾਂ ਲੱਗ ਸਕਦਾ ਹੈ।

ਬਲੈਕ ਆਊਟ ਤੋਂ ਲਗਭਗ ਇੱਕ ਘੰਟੇ ਮਗਰੋਂ ਉਰੂਗਵੇ ਦੀ ਬਿਜਲੀ ਕੰਪਨੀ ਯੂਟੀਈ ਨੇ ਟਵੀਟ ਰਾਹੀਂ ਤੱਟੀ ਇਲਾਕਿਆਂ ਵਿੱਚ ਬਿਜਲੀ ਸਪਲਾਈ ਬਹਾਲ ਹੋਣ ਬਾਰੇ ਤੇ ਪ੍ਰਣਾਲੀ ਨੂੰ ਜ਼ੀਰੋ ਤੋਂ ਮੁੜ ਸ਼ੁਰੂ ਕਰਨ ਬਾਰੇ ਦੱਸਿਆ।

ਅਰਜਨਟਾਈਨਾ ਦੀ ਰਾਜਧਾਨੀ ਬੁਇਨੋਸ ਏਰੀਸ ਵਿੱਚ ਇੱਕ ਰੇਲਵੇ ਸਟੇਸ਼ਨ

ਅਰਜਨਟੀਨਾ ਤੇ ਉਰੂਗਵੇ ਦੋਹਾਂ ਦੇਸ਼ਾਂ ਦੀ ਕੁਲ ਵਸੋਂ 4.8 ਕਰੋੜ ਹੈ। ਖ਼ਬਰ ਏਜੰਸੀ ਏਐੱਫ਼ਪੀ ਮੁਤਾਬਕ, ਅਰਜਨਟੀਨਾ ਦੀ ਆਬਾਦੀ 4.4 ਕਰੋੜ ਹੈ ਤੇ ਉਰੂਗਵੇ ਦੀ 34 ਲੱਖ।

ਦੋਹਾਂ ਦੇਸ਼ਾਂ ਦਾ ਬਿਜਲੀ ਗਰਿੱਡ ਸਾਂਝਾ ਹੈ ਜੋ ਕਿ ਅਰਜਨਟੀਨਾ ਦੀ ਰਾਜਧਾਨੀ ਬੁਇਨੋਸ ਏਰੀਸ ਤੋਂ 450 ਕਿੱਲੋਮੀਟਰ ਉੱਤਰ ਵਾਲੇ ਪਾਸੇ ਸਥਿਤ ਹੈ ਅਤੇ ਸਾਲਟੋ ਗ੍ਰੈਂਡੇ ਡੈਮ 'ਤੇ ਬਣਿਆ ਹੋਇਆ ਹੈ।

ਰਿਪੋਰਟਾਂ ਮੁਤਾਬਕ ਅਰਜਨਟੀਨਾ ਦੇ ਸੈਂਟਾ ਫੇਅ, ਸੈਨ ਲੂਈਸ, ਫੌਰਮੋਸਾ, ਲਾ ਰਿਓਜਾ, ਚੁਬਟ, ਕੋਰਡੋਬਾ ਅਤੇ ਮੈਨਡੋਜ਼ਾ ਸੂਬਿਆਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਇੱਕ ਸਵੇਰ ਅਚਾਨਕ ਤੁਸੀਂ ਉੱਠੋਂ ਤੇ ਤੁਹਾਨੂੰ ਪਤਾ ਲੱਗੇ ਕਿ ਤੁਹਾਡੇ ਘਰ ਦੀ ਬਿਜਲੀ ਨਹੀਂ ਹੈ। ਤੁਹਾਡੇ ਘਰ ਜਾਂ ਮੁਹੱਲੇ ਦੀ ਹੀ ਨਹੀਂ ਸਗੋਂ ਸਾਰੇ ਦੇਸ ਦੀ ਬਿਜਲੀ ਹੀ ਗੁੱਲ ਹੈ, ਨਹੀਂ ਤੁਹਾਡੇ ਦੇਸ਼ ਦੇ ਨਾਲ-ਨਾਲ ਤੁਹਾਡੇ ਗੁਆਂਢੀ ਦੇਸ਼ਾਂ ਦੀ ਵੀ ਬਿਜਲੀ ਨਹੀਂ ਹੈ!